**COMPLEMENTS**

El temps com a concepte sempre m'ha cridat l'atenció. No deixa de ser un invent convencional creat per l'ésser humà però, alhora, no podem negar la existència del mateix i la influència que aquest té a les nostres vides. Lligat a aquesta idea, el concepte d'instant entès com una porció de temps que és significatiu també em fascina i em dona que pensar.

"Complements" tracta d'un d'aquests instants i, més concretament, d'un flirteig entre dues persones en un ambient nocturn i desenfrenat.

**LLETRA**

Juguesques les justes,  
no vull més apostes,  
les fitxes al tauler.  
  
Flirteig que caduqui,  
no vull un pas lent,  
córrer no és de covards.  
  
No em venguis la farsa,  
no vull que em distreguis,  
dels plans que tinc per a tu.  
  
Clicades per vendre't,  
engendren idees,  
orsai dins al meu cap.

**Som animals,  
de costums d'un sol ús.  
Som complements,  
de rutines espontànies.**

Projectes mirades  
declines la passa,  
esperes el meu gest.  
  
Accepto el teu repte,  
calculo amb neguit,  
espai, segons i gent.  
  
La ruta buscada,  
Presència trobada,  
dins un metre quadrat.  
  
El ball de l'encís,  
comença l'embruix  
seducció per seducció.  
  
**Som animals...**